Spens of yskas? Cadbury sê waar jy sjokolade moet bêre | Maroela Media
Meeste produkte bied riglyne in die beskrywing op die verpakking waar jy dit moet bêre, maar sommige persone het hul eie voorkeur waar hulle iets stoor.
Tamatiesous, blatjang en mayonnaise moet byvoorbeeld, sodra dit oopgemaak is, in die yskas gebêre word, maar sommige mense verkies om dit in die spens te hou. 'n Debat woed egter ook oor sjokolade.
Sommige persone verkies koue sjokolade uit die yskas, maar ander dink dit moet beslis in die spens gehou word.
Nou het die sjokoladevervaardiger Cadbury uiteindelik bevestig waar jy sjokolade moet bêre.
"Sjokolade moet altyd in 'n koel, droë, donker plek soos 'n kas of 'n spens gehou word teen temperatuur van minder as 21 °C om seker te maak die gehalte word nie geraak nie," het Cadbury Australië op Twitter gesê.
Dit was in reaksie op 'n gebruiker genaamd Bruno wat 'n "besliste" lys saamgestel het van produkte wat in die yskas of spens hoort. "Die 100% akkurate en besliste lys van wat in die yskas hoort en nie hoort nie. Moenie eers kommentaar lewer nie, dis nie 'n debat nie."
Hy het sjokolade in die spens-lys geplaas, saam met sojasous, eiers en groente. Hy het botter en sjampanje ook by dié lys bygevoeg.
In sy yskas bêre hy vrugte, konfyt, grondboontjiebotter, koffie, tamatiesous en olyfolie.
Twitter-gebruikers was egter die meeste ontsteld oor die sjokolade in die spens, selfs ná Cadbury se antwoord. "Ek reken ons sal maar net moet saamstem dat ons hieroor verskil," het een persoon geskryf.
Waar bêre jy jóú sjokolade?
Hier is Bruno se oorspronklike plasing:
Ekke eet myne en bere dit in my maag. Voor manlief en kinders dit kry. Gaan beslis nie met dit mors nie
In my kamer.
Dis koel en donker daar.
Dit gaan net yskas toe wanneer in ons oondwarm sitkamer was en dalk gesmelt het.
Dit is cadbury sjokolade …nie n tv wat jy na staar nie…eet hom op . So gou as moontlik..anders vat die kinders hom